Մարզպետի աշխատանքային նստավայր
**Չակո** (իսպ.՝ Chaco), մարզ, որը գտնվում է Արգենտինայի հյուսիսում, Պարագվայի սահմանի շուրջ։ Մարզի վարչական կենտրոնը Ռեսիստենսիա քաղաքն է, որը գտնվում է Կորիենտաս քաղաքի դիմաց՝ Պարանա գետի վրա։ Մարզի երկրորդ քաղաքը՝ Սաենս Փենյան է։

Արևմուտքում մարզը սահմնակցում է Սալտայի և Սանտիագո դել Էստերոյի, հյուսիսում և արևելքում՝ Ֆորմոսի, հարավ-արևելքում՝ Կորիենտասի և Պարագվայի Հանրապետության, իսկ հարավում՝ Սանտա Ֆեի հետ։ 1950-1955 թվականները Չակոն կոչվել է Պրեսիդենտե Պերոն։

Աշխարհագրական դիրք և կլիմա
--------------------------

Բելիգոյ լիճը
Մարզը գտնվում է Գրան Չակո հովտում, հայտնի նաև Կանաչ Դժոխք անունով՝ իր ծայրահեղ եղանակային պայմանների պատճառով։ Հաճախակի երաշտը ստեղծել է անապատին բնորոշ պայմաններ։ Այնուամենայնիվ, տեղատարափ անձրևները և պարբերական ջրհեղեղները ստեղծում են ջունգլիի տարածքներ։

Մարզի գետերը համարվում են կամ Պարագվայի, կամ Պարանայի վտակներ, և հոսում են արևմուտքից արևելք։ Դրանցից առավել գլխավորներն են Բերմեհոն, Ռիո դե Օրոն, Գուայկուրու Գրանդեն, Գուայկուրու Չիկոն, Սալադոն, Նեգրոն, Պալոմետան և Տապենագան։

Մարզը բնակեցված է վայրի էկզոտիկ կենդանիներով, ներառելով՝ մորմեր, կապիկներ, վայրի վարազներ, յագուարներ, հսկայական զրահամորթեր, անակոնդաներ, և ուրիշ այլ թունավոր օձեր։

Պատմություն
-----------

Լա Սաբինան և իր նոր երկաթուղային կայարանը, 1899 թվական
*Չակո*՝ Կեչուա լեզվով նշանակում է որս, որը եղել է Ամերիկայի՝ նախաիսպանական գաղութացման սննդի հայթայթման աղբյուրը։ Տեղական ցեղերից մի քանիսը (գուարանի, տոբա, վիչի և այլն) պահպանվել են մարզում և ներկայացնում են մշակութային կարևոր խմբակեցություններ, ինչպես Չակո, այնպես էլ՝ Ֆորմոս մարզերում։

Մարզի առաջին քաղաքը եղել է Կոնսեպսիոն դե Բուենա Էսպերանսան, որը գոյատևել է 1585-1632 թվականներին։ Իր գոյության ընքացքում այն համարվել էր մարզի նշանավոր քաղաքներից մեկը, սակայն բնիկ հնդկացիները գրոհել են քաղաքը այն ժամանակ, երբ տեղացիները չէին լքել այն։ Ներկայիս Ռեսիստենսիա քաղաքում 17-րդ դարում ստեղծվել է Սան Ֆեռնանդո դել Ռիո Նեգրո Հիսուսի միաբանությունների առաքելությունը, սակայն այն լքվել է 15 տարի հետո։

19-րդ դարի վերջում Գրան Չակո մարզում տեղի են ունեցել Արգենտինայի և Պարագվայի միջև բազմաթիվ բախումներ, որոնք հայտնի են Պարագվայի պատերազմ անունով. Սան Ֆեռնանդոն վերականգնվել է, այս անգամ որպես զինվորական պահակետ, և 1876 թվականին վերանվանվել է Ռեսիստենսիա։ 1872 թվականին ստեղծվել է Տերիտորիո Նասիոնալ դել Գրան Չակո տարածքը, որը ներառել է ներկայիս Ֆորմոս մարզը և Պարագվային պատկանող հողեր։

ՍԵՖԵՉԱ ընկերության երկաթուղային կայարանը1951 թվականին տարածքը դարձել է մարզ՝ իր անունը Էվա Պերոն մարզի վերափոխելով. մարզին վերադարձրել են իր պատմական անունը 1955 թվականին, երբ բանակը կործանել է Հուանա Դոմինգո Պերոն կառավարությունը։

19-րդ դարի վերջից 20-րդ դարի սկիզբը մարզ են տեղափոխվել տարբեր ազգերի էմիգրանտներ. նրանց կազմում՝ Ռուսաստանից, Գերմանիայից և Կանադայից մենոնիտներ։ Նրանք, ի տարբերություն ուրիշ էմիգրանտների, կարողացան դժվար աշխարհագրական դիրքով Չակոն դարձնել արդյունավետ գյուղատնտեսական մարզ՝ հայտնի կաթնային և մսային արդյունաբերություններով։

Ռիո Նեգրո («Սև գետ»), Չակոյի արևելքում
Ճանապարհների բացակայությունը, և արդյունքում, երկաթուղային ճանապարհների մեծ կախվածությունը մեծ վնաս են բերել Չակոյին 1990-ականների սկզբնին սեփականաշնորհումից և ազգային երկաթուղային գծի փակումից հետո։ 1997 թվականին մարզը ներդրվել է ՍԵՖԵՉԱ-յում՝ այդ ժամանակվա միակ պետական մերձքաղաքային երկաթուղային գիծը Արգենտինայում։ Մեր օրերում ՍԵՖԵՉԱ-ն տարեկան տեղափոխում է միլիոնավոր ուղևորների, ինչով էլ նպաստում է էլեկտրական վերականգնմանը 2002 թվականի ճգնաժամից հետո։

Քաղաքական բաժանում
------------------

Չակո մարզի վարչական քարտեզը
Մարզը բաժանվում է 25 վարչությունների (իսպ.՝ departamentos):

| Չակո մարզի վարչությունները |
| --- |
| № | Անվանում | Օրիգինալнаименование | Բնակչություն, հազ. մարդ(2001 г.) | Բնակչություն, հազ. մարդ(2010 г.) | Տարածք,կմ² | Խտություն,մարդ/կմ² | Վարչականկենտրոն |
| 1 | Դոսե դե Օկտուբրե | Doce de Octubre | 20,1 | 22,3 | 2576 | 8,6 | Հեներալ Պինեդո |
| 2 | Պրիմերո դե Մայո | Primero de Mayo | 9,1 | 10,3 | 1864 | 5,5 | Մարգարիտա Բելեն |
| 3 | Վեյնտիսինկո դե Մայո | Veinticinco de Mayo | 28,1 | 29,2 | 2358 | 12,4 | Մաչագաի |
| 4 | Դոս դե Աբրիլ | Dos de Abril | 7,4 | 7,4 | 1594 | 4,7 | Էրմոսո Կամպո |
| 5 | Նուէվե դե Հուլիո | Nueve de Julio | 27 | 28,6 | 2097 | 13,6 | Լաս Բրենիաս |
| 6 | Ալմիրանտե Բրաուն | Almirante Brown | 29,1 | 34,1 | 17276 | 2,0 | Պամպա դել Ինֆերնո |
| 7 | Բերմեհո | Bermejo | 24,2 | 25,1 | 2562 | 9,8 | Լա Լեոնեսա |
| 8 | Ինդեպենդենսիա | Independencia | 20,6 | 22,4 | 1871 | 12,0 | Կամպո Լարգո |
| 9 | Կիտիլիպի | Quitilipi | 32,1 | 34,1 | 1545 | 22,1 | Կիտիլիպի |
| 10 | Կոմանդանտե Ֆեռնանդես | Comandante Fernandez | 88,2 | 96,9 | 1500 | 64,6 | Պրեսիդենսիա Ռոկե Սաենս Փենիա |
| 11 | Լիբերտադ | Libertad | 10,8 | 12,2 | 1088 | 11,2 | Պուերտո Տիրոլ |
| 12 | Լիբերտադոր Գեներալ Սան Մարտին | Libertador General San Martín | 54,5 | 59,1 | 7800 | 7,6 | Գեներալ Հոսե դե Սան Մարտին |
| 13 | Մայոր Լուիս Խորխե Ֆոնտանա | Mayor Luis Jorge Fontana | 53,6 | 55,1 | 3708 | 14,9 | Վիլիա Անգելա |
| 14 | Մայփու | Maipu | 24,7 | 25,3 | 2855 | 8,9 | Տրես Իսլետաս |
| 15 | Օ՛Հիգինս | O’Higgins | 19,2 | 20,1 | 1580 | 12,7 | Սան Բերնանդո |
| 16 | Պրեսիդենսիա դե լա Պլասա | Presidencia de la Plaza | 12,2 | 12,5 | 2284 | 5,5 | Պրեսիդենսիա դե լա Պլասա |
| 17 | Սան Լորենսո | San Lorenzo | 14,3 | 14,7 | 2135 | 6,9 | Վիլիա Բերտետ |
| 18 | Սան Ֆեռնանդո | San Fernando | 365,6 | 390,9 | 3489 | 112,0 | Ռեսիստենսիա |
| 19 | Սարգենտո Կաբրալ | Sargento Cabral | 15 | 15,9 | 1651 | 9,6 | Կոլոնիա Էլիսա |
| 20 | Տապենգանա | Tapenaga | 4,2 | 4,1 | 6025 | 0,7 | Չարադաի |
| 21 | Ֆրայ Հուստո Սանտա Մարիա դել Օրո | Fray Justo Santa María de Oro | 10,5 | 11,8 | 2205 | 5,4 | Սանտա Սալվինա |
| 22 | Գեներալ Բելգրանո | General Belgrano | 10,5 | 12,0 | 1218 | 9,8 | Կորսուելա |
| 23 | Գեներալ Գուեմես | General Guemes | 62,2 | 67,1 | 25487 | 2,6 | Կաստելի |
| 24 | Գեներալ Դոնովան | General Donovan | 13,4 | 13,5 | 1487 | 9,1 | Մակալիե |
| 25 | Չակաբուկո | Chacabuco | 27,8 | 30,6 | 1378 | 22,2 | Չարատա |

Տնտեսություն
------------

Unitán ընկերության գործարանը, Պուերտո Տիրոլ
Չակոյի տնտեսությունը համեմատաբար թույլ է, չնայած արդեն վերականգնվել է 2002 թվականի ճգնաժամից հետո։ Տնտեսությունն ԱՄՆ-ում 2006 թվականին գնահատվել է 4,4 միլիարդ կամ 4,470 դոլար մեկ շնչի հաշվով։ Չակոյի տնտեսությունը զանազան է, բայց նրա գյուղատնտեսական ոլորտը վերջին տասնամյակի ընթացքում տառապում է պարբերական երաշտներից։

Երկաթուղային կայարան Ռեսեստենսիայում
Գյուղատնտեսությունում նկատվել է արտադրության ծավալի մինչև 17% աճ, ներառելու՝ սոյայի, սորգոյի և եգիպտացորենի մշակություններ։ Շաքարեղեգը, բրինձը և ծխախոտը մշակվում են հարավում։
Խոշոր եղջերավոր անասունը տարբեր արգենտինական կովերի և զեբուների հիբրիդ է, որն առավել լավ հարմարված են բարձր ջերմաստիճանին, խոտի պակասին և հանկարծակի ջրհեղեղներին։

Արդյունաբերությունը ներառում է տնտեսության ընդամենը մի փոքր մասնաբաժին (մոտ 10%) և ներառում է տեքստիլ (տեղական բամբակի արտադրություն), նավթավերամշակում և ածխարդյունաբերություն, ինչպես նաև շաքարի, սպիրտի և թղթի արդյունաբերություն (բոլոր արտադրությունները շաքարեղեգից են)։

Չակոյում գտնվում է Չակոյի Ազգային այգին, բայց զբոսաշրջությունը լավ զարգացած չի համարվում մարզում։

**Տրանսպորտ**

Ավտոմայրուղիներն են № 11, 16, 89: Ռեսիստենսիայում կա օդանավակայան։

Ծանոթագրություններ
------------------

1. ↑
2. ↑  "Sefecha — Railway in Chaco". Արխիվացված է the original 2008 թ․ հոկտեմբերի 8-ին. Retrieved 2016 թ․ դեկտեմբերի 16. `{{cite web}}`: no-break space character in `|title=` at position 8 (help)
3. ↑  "I.A.D.E.R". Արխիվացված է the original 2013 թ․ փետրվարի 21-ին. Retrieved 2016 թ․ դեկտեմբերի 16.

Արտաքին հղումներ
----------------

* Official website (իսպ.)